Úrad vlády SR						  Na rokovanie vlády SR
Sekcia hospodárskej politiky					  dňa 15.11.2001
									  k číslu: 7534/2001
									  k bodu: 14

S t a n o v i s k o 

k návrhu na zvýšenie maximálnych cenových nákladov nájomných bytov a limitov dotácií pre Program poskytovania dotácií na výstavbu nájomných bytov, poskytovania dotácií na výstavbu technickej vybavenosti a poskytovania dotácií na odstraňovanie systémových porúch bytových domov

I.

Materiál iniciatívne predkladá minister výstavby a regionálneho rozvoja.

Obsahom predloženého iniciatívneho návrhu je vyhlásenie nových maximálnych cenových nákladov pri výstavbe nájomných bytov a limitov dotácií už v roku 2001 s tým, že budú platiť pre všetky žiadosti, ktoré Ministerstvo výstavby a regionálneho rozvoja  SR obdrží po 15. novembri 2001 na stavebné práce a dodávky vykonané v roku 2002 a v ďalších rokoch. Zvýšenie maximálnych cenových nákladov a výšky dotácie sa navrhuje o 7 %, a to na základe indexu rastu cien stavebných prác za obdobie január až september t.r., vyplývajúci z  podkladov Štatistického úradu SR. 

II.

Materiál nebol predložený na štandardné medzirezortné pripomienkové konanie.

III.

Navrhované opatrenie sa predkladá s cieľom vytvoriť včas stabilné podmienky pre plynulé začínanie nových stavieb už v prvých mesiacoch roku 2002 a dosiahnuť tak čo najvyšší počet dokončených bytov. Toto opatrenie nemá, podľa predkladateľa,  spôsobiť dodatočné požiadavky na  štátny rozpočet.

Materiál neobsahuje vyhodnotenie dopadu navrhovaného opatrenia na zamestnanosť, resp. tvorbu pracovných miest.

Porada ekonomických ministrov materiál  prerokovala 12.11.2001 a  návrh vzala na vedomie. Vláde SR odporučila predložený návrh schváliť.

Odporúčame, aj s prihliadnutím na záver rokovania Porady ekonomických ministrov, aby vláda SR prijala navrhované uznesenie.

Bratislava  13. 11. 2001